১৯৭১ পরবর্তী বাংলাদেশের ছোট গল্পে নতুন নতুন দিগন্ত উন্মোচিত হয়েছে, যোগ হয়েছে নতুন মাত্রা। নানা সুরে বৈচিত্র্যময় হয়ে উঠেছে ছোট গল্পের প্রাঙ্গন। জীবনের কলগুঞ্জন যেমন প্রতিধ্বনিত হয়েছে সেখানে, তেমনি প্রতিফলিত হয়েছে মানুষের হৃদয়বৃত্তির রূপায়ন। সামাজিক, রাজনৈতিক ও অর্থনৈতিক জীবনের প্রেক্ষাপটে ব্যক্তি মানুষের নিদারুন জীবন সংকট ফুটে উঠেছে। পল্লী জীবন ও নগর জীবনের চিত্র পাশাপাশি চিত্রিত হয়েছে বাংলা ছোট গল্পে। তবে জীবনের সূক্ষাতি-সূক্ষ বিষয়গুলো আরও ব্যাপকভাবে পরবর্তীতে ছোট গল্পে ফুটে উঠবে এবং বিশ্বের অন্যতম ছোট গল্পের পাশে যেয়ে দাঁড়াবে, একথা নিঃসন্দেহে বলা যায়।